CELEX: C2006/143/25
Language: fi
Date: 2006-06-17 00:00:00
Title: Yhdistetyt asiat C-443/04 ja C-444/04: Yhteisöjen tuomioistuimen tuomio (kolmas jaosto)  27.4.2006  (Hoge Raad der Nederlandenin esittämä ennakkoratkaisupyyntö) — H. A. Solleveld v. Staatssecretaris van Financiën (Kuudes arvonlisäverodirektiivi — 13 artiklan A kohdan 1 alakohdan c alakohta — Vapautukset — Lääketieteellisen hoidon antaminen henkilölle lääketieteellisten ammattien ja avustavan hoitohenkilöstön ammattien harjoittamisen yhteydessä — Fysioterapeutin ja psykoterapeutin antamat terapeuttiset hoidot — Asianomaisen jäsenvaltion suorittama avustavan hoitohenkilöstön ammattien määrittely — Harkintavalta — Rajat)

17.6.2006   
            
            
               FI
            
            
               Euroopan unionin virallinen lehti
            
            
               C 143/14
            
         Yhteisöjen tuomioistuimen tuomio (kolmas jaosto) 27.4.2006 (Hoge Raad der Nederlandenin esittämä ennakkoratkaisupyyntö) — H. A. Solleveld v. Staatssecretaris van Financiën
   (Yhdistetyt asiat C-443/04 ja C-444/04) (1)
   
   (Kuudes arvonlisäverodirektiivi - 13 artiklan A kohdan 1 alakohdan c alakohta - Vapautukset - Lääketieteellisen hoidon antaminen henkilölle lääketieteellisten ammattien ja avustavan hoitohenkilöstön ammattien harjoittamisen yhteydessä - Fysioterapeutin ja psykoterapeutin antamat terapeuttiset hoidot - Asianomaisen jäsenvaltion suorittama avustavan hoitohenkilöstön ammattien määrittely - Harkintavalta - Rajat)
   (2006/C 143/25)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Kantaja: H. A. Solleveld
   
      Vastaaja: Staatssecretaris van Financiën
   Oikeudenkäynnin kohde
   Ennakkoratkaisupyyntö — Hoge Raad der Nederlanden — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY (EYVL L 145, s. 1) 13 artiklan A kohdan 1 alakohdan c alakohdan tulkinta — Verosta vapautus, joka koskee lääketieteellisen hoidon antamista henkilölle asianomaisen jäsenvaltion määrittämien lääketieteellisen ammatin ja avustavan hoitohenkilöstön ammattien harjoittamien yhteydessä — Fysioterapeutin kansallisten lääketieteellisten ammattien tai avustavan henkilökunnan ammattien ulkopuolella suorittamat toiminnot
   Tuomiolauselma
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY 13 artiklan, A kohdan 1 alakohdan c alakohtaa on tulkittava siten, että siinä annetaan jäsenvaltioille harkintavalta määritellä avustavan hoitohenkilöstön ammatit ja sellaisen lääketieteellisen hoidon antaminen henkilölle, joka kuuluu tällaisiin ammatteihin kyseisessä säännöksessä säädettyä vapautusta varten. Jäsenvaltioiden täytyy kuitenkin harkintavaltaansa käyttäessään noudattaa tavoitetta, johon mainitulla säännöksellä pyritään ja joka on sen varmistaminen, että vapautusta sovelletaan ainoastaan palveluihin, joita tarjoavat henkilöt, joilla on vaadittava ammatillinen pätevyys, sekä verotuksen neutraalisuuden periaatetta.
   Kansallinen lainsäädäntö, jossa jätetään psykoterapeutin ammatti avustavan hoitohenkilöstön ammattien ulkopuolelle, on vastoin mainittua tavoitetta ja mainittua periaatetta ainoastaan siltä osin kuin psykoterapeuttiset hoidot olisi, mikäli niitä antaisivat psykiatrit, psykologit tai muut lääketieteellisessä ammatissa tai avustavan hoitohenkilöstön ammatissa toimivat, vapautettu arvonlisäverosta, vaikka psykoterapeuttien antamina niiden voidaan katsoa olevan laadultaan vastaavia, kun otetaan huomioon viimeksi mainittujen ammatillinen pätevyys, ja tämän selvittäminen kuuluu ennakkoratkaisua pyytäneelle tuomioistuimelle.
   
      (1)  EUVL C 6, 8.1.2005.